PATVIRTINTA

Pasvalio lopšelio-darželio „Eglutė“

direktoriaus 2022-10-17 įsakymu Nr. DV- 98

**PASVALIO LOPŠELIO-DARŽELIO „EGLUTĖ“ INFORMACIJOS PAGAL LIETUVOS RESPUBLIKOS PRANEŠĖJŲ APSAUGOS ĮSTATYMĄ APIE PAŽEIDIMUS TEIKIMO IR NAGRINĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Informacijos apie pažeidimus Pasvalio lopšelio-darželio „Eglutė“ (toliau – Lopšelis-darželis“ vidiniu kanalu teikimo tvarkos aprašas (toliau – Tvarka) nustatomi informacijos apie pažeidimus teikimo Lopšelio-darželio vidiniu kanalu reikalavimai, kompetentingo subjekto funkcijos ir teisės, informacijos apie pažeidimus teikimo būdais ir nagrinėjimo procedūros, informacijos tvarkymas ir konfidencialumo užtikrinimas Lopšelyje-darželyje.

2. Gauti pranešimai priimami, registruojami, nagrinėjami, pranešėjų apsaugos priemonės užtikrinamos vadovaujantis Lietuvos Respublikos pranešėjų apsaugos įstatymu (toliau – LR pranešėjų apsaugos įstatymas), kitais teisės aktais ir šiuo Aprašu.

3. **Apraše vartojamos sąvokos:**

3.1. **Informacija apie pažeidimą** – vidiniu informacijos apie pažeidimus teikimo kanalu arba kompetentingai institucijai tiesiogiai arba viešai teikiama asmens informacija apie pažeidimą;

3.2. **Kompetentingas asmuo** – Lopšelyje-darželyje paskirtas asmuo, kuris administruoja vidinius informacijos apie pažeidimus teikimo kanalus, nagrinėja jais gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą;

 3.3. **Konfidencialumas** – Lopšelio-darželio bei jos darbuotojų veiklos principas, kuriuo užtikrinama, kad informacija apie pažeidimą pateikusio asmens duomenys ir kita jį tiesiogiai ar netiesiogiai identifikuoti leidžianti informacija tvarkoma tik darbo funkcijų atlikimo tikslais ir kad ši informacija neatskleidžiama tretiesiems asmenims, išskyrus LR pranešėjų apsaugos įstatyme numatytus atvejus;

3.4. **Pažeidimas** – Lopšelyje-darželyje galbūt rengiama, daroma ar padaryta nusikalstama veikla, administracinis nusižengimas, tarnybinis nusižengimas ar darbo pareigų pažeidimas ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos pranešėjas sužino iš savo turimų ar turėtų darbo santykių arba sutartinių santykių su šiuo Lopšeliu-darželiu;

 3.5. **Pranešėjas** – asmuo, kuris pateikia informaciją apie pažeidimą Lopšelyje-darželyje, su kuriuo jį sieja ar siejo darbo santykiai arba sutartiniai santykiai ir kurį Lopšelis-darželis ar institucija pripažįsta pranešėju;

3.6. **Pranešimas** – šiame Apraše nustatytos formos reikalavimus atitinkantis kreipimasis į kompetentingą asmenį, kuriame pateikiama konkreti informacija apie pažeidimą;

 3.7**. Vidinis informacijos apie pažeidimus teikimo kanalas** – Lopšelyje-darželyje nustatyta tvarka sukurta ir taikoma informacijos apie pažeidimus Lopšelyje-darželyje teikimo, tyrimo ir asmens informavimo procedūra.

4. Aprašo nuostatos taikomos asmenims, kuriuos su Lopšeliu-darželiu sieja ar siejo darbo arba sutartiniai santykiai (konsultavimo, rangos, stažuotės, praktikos, savanorystės ir pan.).

5. Informacijos pateikimas, siekiant apginti išskirtinai asmeninius interesus, nelaikomas pranešimu, nagrinėjamu šio Aprašo nustatyta tvarka.

**II SKYRIUS**

**KOMPETENTINGO ASMENS FUNKCIJOS IR TEISĖS**

6. Kompetentingas asmuo yra atsakingas už LR Pranešėjų apsaugos įstatymo reikalavimų vykdymą.

7. **Kompetentingas asmuo, įgyvendindamas Aprašo reikalavimus, atlieka šias funkcijas:**

7.1. registruoja, analizuoja ir tvirtina vidiniu kanalu gautą informaciją apie pažeidimus;

7.2. bendradarbiauja su Lopšelio-darželio darbuotojais, kompetentingomis institucijomis, teikdamas ir (ar) gaudamas reikalingą informaciją;

7.3. užtikrina vidiniu kanalu informaciją apie pažeidimą pateikusio asmens konfidencialumą;

7.4. užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys informaciją apie pažeidimą nagrinėjantys asmenys;

7.5. atlieka kitas Apraše nustatytas funkcijas.

8. **Kompetentingas asmuo, vykdydamas paskirtas funkcijas, turi teisę:**

8.1. gauti reikiamą informaciją ir duomenis iš jam nepavaldžių Lopšelio-darželio darbuotojų;

8.2. ištyrus vidiniu kanalu gautą informaciją apie pažeidimą, priimti su tyrimo atlikimu susijusius sprendimus, kurie yra privalomi visiems Lopšelio-darželio darbuotojams.

**III SKYRIUS**

**INFORMACIJOS APIE PAŽEIDIMĄ TEIKIMAS**

9. Apie pažeidimą pranešti vidiniu informacijos apie pažeidimus teikimo kanalu gali bet kuris asmuo, kurį su Lopšeliu-darželiu sieja ar siejo tarnybos ar darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.).

10. Informacija apie pažeidimus pateikiama raštu. Asmuo, teikiantis informaciją apie pažeidimą, turi užpildyti patvirtintos formos pranešimą apie pažeidimą (1 priedas). Jeigu asmuo, teikiantis informaciją apie pažeidimą, nesilaiko pranešimo formos reikalavimo ir apie pažeidimą praneša laisvos formos pranešimu, pranešime būtina nurodyti kas, kada, kokiu būdu ir kokį pažeidimą padarė, daro ar rengiasi padaryti ir pan., sužinojimo apie pažeidimą datą ir aplinkybes, savo vardą, pavardę, darbovietę, kitus kontaktinius duomenis ir, jei įmanoma, pateikti bet kokius turimus dokumentus, duomenis ar informaciją, galimų pažeidimo liudininkų duomenis, atskleidžiančią galimo pažeidimo požymius.

11. Pranešimui pateikti prašomi asmens duomenys reikalingi asmeniui identifikuoti sprendžiant klausimą dėl pranešėjo statuso suteikimo ir yra saugomi trejus metus nuo jų gavimo dienos.

12. **Asmuo, teikiantis informaciją apie pažeidimą, pranešimą kompetentingam asmeniui gali pateikti šiais būdais:**

12.1. tiesiogiai atvykus į Lopšelį-darželį adresu Gėlių g. 8, Pasvalys;

12.2. tiesiogiai kompetentingam asmeniui;

12.3. atsiųsdamas pranešimą šio Aprašo

12.1 papunktyje nurodytu adresu paštu. Siunčiant pranešimą paštu po turi būti nurodoma žyma „KOMPETENTINGAM ASMENIUI “;

12.4. atsiųsdamas pranešimą elektroninio pašto adresu: eglute.pranesk@gmail.com

13. Informacija apie pažeidimus gali būti teikiama dėl:

13.1. pavojaus visuomenės saugumui ar sveikatai, asmens gyvybei ar sveikatai;

13.2. pavojaus aplinkai;

13.3. kliudymo arba neteisėto poveikio teisėsaugos institucijų atliekamiems tyrimams ar teismams vykdant teisingumą;

13.4. neteisėtos veiklos finansavimo;

13.5. neteisėto ar neskaidraus viešųjų lėšų ar turto naudojimo;

13.6. neteisėtu būdu įgyto turto;

13.7. padaryto pažeidimo padarinių slėpimo, trukdymo nustatyti padarinių mastą;

13.8. kitų pažeidimų.

14. Asmuo, teikiantis informaciją apie pažeidimą vidiniu kanalu, neprivalo būti visiškai įsitikinęs apie pranešimų faktų tikrumą, jam nekyla pareiga vertinti, ar pažeidimas, apie kurį praneša, atitinka nusikalstamų veikų ar kitų teisės pažeidimų, kaip jie apibrėžti teisės aktuose, požymius.

**IV SKYRIUS**

 **PRANEŠIMŲ PRIĖMIMAS IR REGISTRAVIMAS**

15. Lopšelio-darželio vidiniu kanalu gautus pranešimus kompetentingas asmuo (subjektas) registruoja neviešame registre (2 priedas).

16. Pranešimas, gautas kitu elektroninio pašto adresu, nei nurodyta Aprašo 12.1 p., neregistruojamas ir nedelsiant persiunčiamas vidinio kanalo elektroninio pašto adresu. Gavus patvirtinimą apie pranešimo pristatymą į vidinį kanalą šiame punkte nustatyta tvarka, persiųsta informacija apie pažeidimą nedelsiant ištrinama, bet ne vėliau kaip per 3 darbo dienas nuo persiuntimo kompetentingam asmeniui dienos.

17. Jeigu pranešimas gaunamas paštu, dokumentų valdymo funkcijas atliekantis darbuotojas pranešimo neregistruoja. Nedelsdamas, bet ne vėliau kaip kitą darbo dieną, jį perduoda kompetentingam asmeniui, kuris užregistruoja jį tam skirtame registre.

 18. Kompetentingas asmuo, vidiniu kanalu gavęs informaciją apie pažeidimą, ją pateikusiam asmeniui pageidaujant nedelsdamas, bet ne vėliau kaip kitą darbo dieną, raštu informuoja jį apie tokios informacijos gavimo faktą.

**V SKYRIUS**

**INFORMACIJOS APIE PAŽEIDIMUS VERTINIMAS, NAGRINĖJIMAS, SPRENDIMŲ PRIĖMIMAS**

19. Kompetentingas asmuo, vidiniu kanalu gavęs informaciją apie pažeidimą, nedelsdamas turi ją įvertinti.

20. Kompetentingas asmuo įvertinęs gautą informaciją apie pažeidimą, priima vieną iš šių sprendimų:

20.1. persiųsti pranešimą pagal kompetenciją institucijai nustačius šio Aprašo 21.1–21.2 p. nurodytas aplinkybes;

20.2. nagrinėti pateiktą informaciją apie pažeidimą;

20.3. atsisakyti nagrinėti pranešimą, jei yra bent vienas iš šio Aprašo 22 p. nurodytų pagrindų.

21. Kompetentingas asmuo, atlikęs informacijos apie pažeidimą vertinimą ir nustatęs, kad:

21.1. pranešime pateikta informacija priskirtina nagrinėti išimtinei Lietuvos Respublikos prokuratūros kompetencijai, nedelsdamas, bet ne vėliau kaip per 2 darbo dienas nuo pranešimo gavimo dienos, persiunčia jį Lietuvos Respublikos prokuratūrai ir apie tai praneša pranešimą pateikusiam asmeniui;

21.2. iš pranešime nurodytos informacijos yra pagrindas manyti, kad galbūt buvo padarytas kitas, išimtinei Lietuvos Respublikos prokuratūros kompetencijai nepriskirtas nagrinėti, teisės aktų pažeidimas, nedelsdamas, bet ne vėliau kaip per 5 darbo dienas nuo pranešimo gavimo dienos, persiunčia jį institucijai, įgaliotai tirti tokius pažeidimus, ir apie tai praneša pranešimą pateikusiam asmeniui.

22. Kompetentingas asmuo nenagrinėja pranešimų ir apie tai praneša informaciją apie pažeidimą pateikusiam asmeniui, jeigu:

22.1. pateikta informacija apie pažeidimą neatitinka Lietuvos Respublikos pranešėjų apsaugos įstatymo nuostatų;

22.2. pranešimas grindžiamas akivaizdžiai tikrovės neatitinkančia informacija

22.3. asmuo į kompetentingą asmenį kreipiasi pakartotinai dėl tų pačių aplinkybių, kai prieš tai pateikta informacija apie pažeidimą Apraše nustatyta tvarka buvo išnagrinėta ir dėl jos priimtas sprendimas.

23. Kompetentingas asmuo per 5 darbo dienas nuo informacijos apie pažeidimą gavimo raštu informuoja asmenį, pateikusį informaciją apie pažeidimą, apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas.

 24. **Kompetentingas asmuo nagrinėdamas pateiktą informaciją apie pažeidimą turi teisę:**

24.1. reikalauti Lopšelio-darželio darbuotojų pateikti paaiškinimus, dokumentus, informaciją;

 24.2. reikalauti, kad darbuotojas, kuris galimai padarė nusikalstamą veiką, nusižengimą, darbo pareigų pažeidimą būtų nušalintas nuo darbo, vadovaujantis galiojančių teisės aktų nuostatomis.

25. **Kompetentingas asmuo, išnagrinėjęs pateiktą informaciją apie pranešimą, kaip galima greičiau raštu informuoja asmenį:**

25.1. koks buvo informacijos nagrinėjimo rezultatas;

25.2. kokių veiksmų buvo (ar planuojama) imtis;

25.3. kokį sprendimą priėmė kompetentingas asmuo;

25.4. kompetentingo asmens priimto sprendimo apskundimo tvarką;

25.5. kokia atsakomybė buvo taikyta, nustačius pažeidimo padarymo faktą.

26. Jei asmuo, pateikęs informaciją apie pažeidimą, negavo atsakymo arba Lopšelyje-darželyje nebuvo imtasi veiksmų reaguojant į pateiktą informaciją, jis turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

27. Asmuo, pateikęs informaciją apie pažeidimą, dėl jam galimo ar daromo neigiamo poveikio susijusios su informacijos apie pažeidimą pateikimo faktų, gali konsultuotis su kompetentingu asmeniu dėl savo teisių gynimo būdų ar priemonių, taip pat gali pranešimu kreiptis į kompetentingą instituciją dėl jo pripažinimo pranešėju.

**VI SKYRIUS**

 **KONFIDENCIALUMO APSAUGA**

28. Visa šiame Apraše aukščiau nurodytais kanalais (asmeniškai, elektroniniu paštu) kompetentingo asmens gauta Informacija, priskiriama konfidencialiai informacijai.

29. Konfidencialumas yra užtikrinamas nepaisant gautos informacijos apie pažeidimą tyrimo rezultatų.

30. Konfidencialumo užtikrinti nebūtina, kai to raštu prašo informaciją apie pažeidimą pateikęs asmuo arba jei jo informacija yra žinomai melaginga.

31. Asmens pateikusio informaciją apie pažeidimą, duomenų ir kitos informacijos pateikimas ikiteisminio tyrimo ar kitoms pažeidimus tiriančioms kompetentingoms institucijoms, neatskleidžiant šių duomenų Lopšeliui-darželiui, nelaikomas konfidencialumo pažeidimu.

32. Nagrinėjant gautą Informaciją ji gali būti kaupiama dokumentuose, magnetinėse, kino ar fotojuostose, nuotraukose, kitose informacijos laikmenose, piešiniuose, brėžiniuose, schemose ir bet kokiose kitose informacijos (duomenų) kaupimo (saugojimo) priemonėse. Konfidenciali informacija taip pat gali būti ir žodinė, t.y. egzistuojanti žmogaus atmintyje ir neišsaugota (neišreikšta) jokia materialia forma.

33. Kompetentingam asmeniui keičiantis, atskleidžiant arba prašant suteikti konfidencialią informaciją, turi būti užtikrinta, kad konfidenciali informacija adresatą pasiektų saugiu būdu.

34. Visais nenumatytais atvejais, kai yra galima grėsmė dėl konfidencialumo reikalavimų pažeidimo bei konfidencialios informacijos atskleidimo, kompetentingas asmuo privalo pranešti Lopšelio-darželio direktoriui ir kartu numatyti priemones šiai grėsmei pašalinti.

35. Darbuotojai ir kiti asmenys privalo pranešti Lopšelio-darželio direktoriui apie bet kokį įtartiną Kompetentingo asmens ar trečiųjų asmenų elgesį ar situaciją, kurie gali kelti grėsmę konfidencialios informacijos saugumui.

36. Darbuotojai, kuriems pagal pareigas tapo žinomas Informacijos turinys ir darbuotojo, teikiančio Informaciją asmens duomenys, privalo užtikrinti Informacijos ir asmens duomenų konfidencialumą tiek darbo metu, tiek po jo.

37. Asmuo, privalo pasirašyti kompetentingo subjekto pateiktą konfidencialumo pasižadėjimą (Aprašo priedas Nr.3) ir įsipareigoti neatskleisti tokios informacijos ar duomenų trečiosioms šalims.

38. Jeigu pagal pareigas tapo žinomi asmens, pateikusio informaciją apie pažeidimą, asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo metu, tiek po jo.

**VII SKYRIUS**

**BAIGIAMOSIOS NUOSTATOS**

39. Aprašas galioja nuo jo patvirtinimo dienos visiems Lopšelio-darželio darbuotojams.

40. Lopšelio-darželio direktoriaus paskirto kompetentingo subjekto kontaktai skelbiami Lopšelio-darželio interneto svetainėje [www.eglutepasvalys.lt](http://www.eglutepasvalys.lt) skiltyje *Pranešėjų apsauga.*

40. Asmenys, pažeidę Aprašo reikalavimus, atsako teisės aktų nustatyta tvarka.

41. Dokumentai, susiję su šio Aprašo nuostatų įgyvendinimu, saugomi vadovaujantis Lietuvos Respublikos Įstatymų nustatyta tvarka.

42. Kompetentingas subjektas kartą per metus apibendrina informacijos apie pažeidimus gavimo ir tyrimo (nagrinėjimo) duomenis ir organizuoja statistinių duomenų paskelbimą Įstaigos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informacijos apie pažeidimus teikimo ir nagrinėjimo

 tvarkos aprašo 1 priedas

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |  |
| --- | --- |
| **Asmens, pranešančio apie pažeidimą, duomenys** |  |
| Vardas, pavardė  |  |
| Asmens kodas  |  |
|  Darbovietė (su Lopšeliu-darželiu siejantys ar sieję tarnybos, darbo ar sutartiniai santykiai)  |  |
| Pareigos Telefono Nr. (pastabos dėl susisiekimo)  |  |
| Asmeninis el. paštas arba gyvenamosios vietos adresas  |  |

|  |
| --- |
| **Informacija apie pažeidimą** |
| 1. Apie kokį pažeidimą pranešate? Kokio pobūdžio tai pažeidimas? |
| 2. Kas padarė šį pažeidimą? Kokie galėjo būti asmens motyvai darant pažeidimą?  |
| 3. Pažeidimo padarymo vieta, laikas.  |
| **Duomenys apie pažeidimą padariusį asmenį ar asmenis** |
| Vardas, pavardė |
| Pareigos |
| Darbovietė  |
| Telefono Nr. El. paštas  |
| 5. Kada pažeidimas buvo padarytas ir kada apie jį sužinojote arba jį pastebėjote? |
|  |
| 6. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą.  |
|  |
| 7. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę.  |
|  |
| 8. Papildomos pastabos ir komentarai.  |
|  |

□ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.

|  |  |
| --- | --- |
|  Data  | Parašas |

 Informacijos apie pažeidimus teikimo

 ir nagrinėjimo tvarkos aprašo 2 priedas

**PASVALIO LOPŠELIO-DARŽELIO „EGLUTĖ“ VIDINIU KANALU GAUTŲ PRANEŠIMŲ REGISTRAS**

|  |  |  |  |  |  |
| --- | --- | --- | --- | --- | --- |
| Eil. Nr. | Asmens, pranešusio apie pažeidimą, vardas, pavardė | Pranešimo gavimo data | Pranešimo gavimo forma | Trumpa informacija apie pažeidimą | Pastabos |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_